Sign in / Join .st0{fill:#34437F}.st1{fill:#878787} Thursday, September 16, 2021 ikteb hawn… Fittex L-awtoritajiet Messikani jsalvaw 22 migrant li nħatfu f'lukanda Minn talk.mt September 15, 2021 talk.mt Mat-22 migranti suspettati li nħatfu minn persuni armati f'lukanda fil-Messiku ġew salvati, saħqu l-awtoritajiet tal-pajjiż. Huma allegatament kienu inħatfu minn irġiel armati li daħlu f'lukanda Sol y Luna fil-belt ċentrali ta' Matehuala fis-sigħat bikrin tat-Tlieta. Ġie rrappurtat li l-vittmi, li jinkludu tfal u mara tqila, ħafna minnhom huma mill-Haiti u Kuba. Fl-istess waqt, ġew ukoll allegatament maħtufa 16-il Messikan. Waqt li l-Messikani ġew meħlusa, il-barranin instabu ħdejn triq kollha ħmieġ f'żona remota. Dawn tal-aħħar bħalissa qed jingħataw assistenza medika. L-uffiċċju tal-Prosekutur fl-Istat ta' San Luis Potosa qal li dawk li ħatfu lill-persuni kienu waslu fi tliet SUVs u kkonfiskaw ukoll il-logbook tal-hotel li għamlet it-tfittxija aktar diffiċli. Minkejja dan, l-uffiċjali sabu wħud mill-karti tal-identità tal-vittmi fil-kmamar tagħhom. L-Avukat Ġenerali tal-Istat Arturo Garza Herrera qal: "Se ninnotifika lill-istitut tal-migrazzjoni sabiex ikunu involuti peress li ma nafux l-istatus migratorju ta' dawn in-nies." Migranti li jidħlu fil-Messiku bit-tama li jaqsmu lejn l-Istati Uniti jistgħu jiffaċċjaw periklu konsiderevoli, minn stupru u qtil sa barunijiet tad-drogi. Uħud jinżammu sakemm il-familji tagħhom iħallsu għar-rilaxx tagħhom. Artiklu preċedenti Erbat irġiel oħra arrestati b'rabta mal-qtil tal-ġurnalista Lyra McKee Artiklu li jmiss Il-GWU tilqa' l-investiment fil-Kumpanija De La Rue